ΓΡΑΠΤΗ ΕΡΩΤΗΣΗ E-2270/00

υποβολή: Dominique Souchet (UEN) προς την Επιτροπή

(7 Ιουλίου 2000)

Θέμα: Κυρώσεις κατά της Credit Mutuel

Η προοπτική κοινοτικής απόφασης για επιβολή προστίμου στην Credit Mutuel λόγω μιας δήθεν κρατικής ενισχύσεως από την οποία επωφελήθηκε το Livret Bleu δικαιολογημένα ανησυχεί όχι μόνον τα 5 εκατομμύρια κατόχους του βιβλιαρίου ή τους 27 000 αιρετούς εθελοντέςπαλλήλους οποίοι έθεσαν γενναιόδωρα τον χρόνο και τις ικανότητές τους στηνπηρεσία των μετόχων αλλά επίσης όλους αυτούς που, ιδιαίτερα πολυάριθμοι μεταξύ των γάλλων αιρετών της τοπικής αυτοδιοίκησης, είναι στενά προσηλωμένοι στο πνεύμα αλληλεγγύης που διέπει τα ταμεία αλληλοβοήθειας που, τόσο ανέκαθεν όσο και σήμερα, αποτελούν αποφασιστικό στοιχείο της οικονομικής ανάπτυξης πάρα πολλών γαλλικών περιοχών.

Μετά το πέρας ενός ελέγχου του οποίου οι εκτιμήσεις, ποσοτικής κυρίως φύσεως, φαίνονται αμφισβητήσιμες, φαίνεται ότι η Επιτροπή επιθυμεί, παρ' όλα ταύτα, να προσανατολισθεί προς μία κύρωση που θα ήταν ταυτόχρονα πολύ άδικη και απόλυτα ανώφελη.

Άδικη, διότι το Credit Mutuel είναι ίδρυμα με αποστολή κοινής ωφελείας κυρίως στον τομέα της τοπικής ανάπτυξης και της κοινωνικής στέγασης χωρίς μάλιστα ποτέ να καταφύγει στους κρατικούς πόρους, σε αντίθεση με πολλά άλλα ιδρύματα, για να ρυθμίσει τα σοβαρά τραπεζικά προβλήματα που έχει κατά καιρούς αντιμετωπίσει.

Ανώφελη, διότι πίσω από την καταγγελία της AFB που αναφέρεται αποκλειστικώς σε θέματα ανταγωνισμού τη στιγμή κατά την οποίαν το ύψος της αποταμίευσης που εκπροσωπεί το μπλε βιβλιάριο -1,4 % της αποταμίευσης στη Γαλλία, 0,2 % της αποταμίευσης στην Ευρώπη προφανώς δεν είναι σε θέση να προκαλέσει στρέβλωση),ποκρύπτεται η επιθυμία ευρύτερης διάδοσης ενός τέτοιου μέσου, πράγμα για το οποίο η Credit Mutuel ουδεμία αντίρρηση έχει,πό τον όρο όμως ότι θαπάρξει η θέληση να συζητηθεί σοβαρά με ποιούς ακριβούς τρόπους θα γίνει αυτό και η Credit Mutuel δεν θα αποτελέσει αντικείμενο διακριτικής μεταχείρισης.

Στο πλαίσιο αυτό, η επιβολή κύρωσης φαίνεται ότι θα αποτελέσει οπωσδήποτε αφετηρία συγκρούσεων ενώ η Credit Mutuel προτείνει λύση κατόπιν διαπραγματεύσεων, δίκαιη και ικανοποιητική για όλους, των καταγγελόντων συμπεριλαμβανομένων. Υπό τις συνθήκες αυτές δεν είναι δυνατόν να κατανοήσουμε για ποιό λόγο η Επιτροπή επιμένει σ' αυτή την οδό καταστολής και μαίνεται κατά της Credit Mutuel, εκτός βέβαια εάν ο στόχος που όντως επιδιώκει η Επιτροπή είναι να πατάξει όχι βέβαια το πενιχρό προϊόν που αποτελεί το μπλε βιβλιάριο, αλλά την ίδια την αρχή της λαϊκής αποταμίευσης, κατά της οποίας είναι γνωστό ότι οι χρηματοδοτικές επιχειρήσεις της άλλης όχθης του Ατλαντικού τρέφουν μεγάλη έχθρα και αρνούνται να λάβουνπόψη τον ρόλο της σε ό,τι αφορά την οικονομική ανάπτυξη, ιδίως δε στον τομέα των ΜΜΕ και της κοινωνικής αλληλεγγύης.

Δύναται η Επιτροπή να μας διαβεβαιώσει ότι ουδόλως έχει την πρόθεση να τιμωρήσει την Credit Mutuel με ένα αδικαιολόγητο πρόστιμο και να εξαρθρώσει το γαλλικό σύστημα συγκέντρωσης της λαϊκής αποταμίευσης, περιχαρακωνόμενη σε μια περιοριστική ερμηνεία των σχετικών με τον ανταγωνισμό κανόνων του κοινοτικού δικαίου και ευνοώντας, με τον τρόπο αυτό, εξωτερικά οικονομικά συμφέροντα, εντελώς ξένα και εχθρικά προς την ριζωμένη και ζωντανή παράδοσή μας των ταμείων αλληλοβοήθειας και αλληλεγγύης;

Απάντηση του κ. Monti Εξ ονόματος της Επιτροπής

(13 Σεπτεμβρίου 2000)

Ηπόθεση του Livret Bleu της Crdit Mutuel (CM) απασχολεί σοβαρά την Επιτροπή η οποία κλήθηκε από τους δύο ανταγωνιστές Γάλλους και ξένους της τράπεζας να αποφανθεί περί της ύπαρξης ή μη κρατικής ενίσχυσης στην περίπτωση ενός εντελώς ιδιότυπου μηχανισμού. Πρόκειται συγκεκριμένα για ένα σύστημα που συνδυάζει φορολογική απαλλαγή προϊόντος αποταμίευσης και την επιτέλεση αποστολής κοινής ωφελείας. Μολονότι είναι σαφές ότι η τράπεζα ενεργεί ως ενδιάμεσος φορέας, πρέπει ωστόσο να εξεταστεί δυνάμει του άρθρου 86 παρ. 2 (πρώην άρθρο 90) της συνθήκης ΕΚ κατά πόσο η χορήγηση αποκλειστικού δικαιώματος διανομής ενός αφορολόγητου προϊόντος αποταμίευσης παρέχει στην CM οφέλη μεγαλύτερα από τις δαπάνες που συνεπάγεται η διεκπεραίωση της αποστολής κοινής οικονομικής ωφελείας που έχει ανατεθεί από το Κράτος στην Τράπεζα.

Η Επιτροπή δεν θέτειπο αμφισβήτηση ούτε το αντικείμενο ούτε το εύρος των αποστολών κοινής ωφελείας. Πρέπει ωστόσο να ελέγξει εάν ο χρησιμοποιούμενος μηχανισμός συνεπάγεται αδικαιολόγητα οφέλη για την Crdit Mutuel. Τα οφέλη αυτά συνιστούν, σε μια τέτοια περίπτωση, κρατική ενίσχυση η οποία δεν συμβιβάζεται με την κοινή αγορά.

Για να μπορέσει να γίνει ορθή εκτίμηση των δαπανών και των εσόδων της CM στο πλαίσιο του συστήματος, πρέπει να μελετηθούν λεπτομερώς οι σχέσεις μεταξύ Κράτους, Τράπεζας και πελατών της. Μια τέτοια μελέτη, ήδη πολύπλοκη λόγω του τριγωνικού χαρακτήρα του προβλήματος, καθίσταται ακόμα πιο δύσκολη δεδομένου ότι το εν λόγω σύστημα πρέπει να λαμβάνειπόψη δύο χαρακτηριστικά της CM: την έλλειψη χωριστής αναλυτικής λογιστικής για το Livret Bleu και την παροχή πολλαπλών προϊόντων εκ μέρους της τράπεζας.

Για το λόγο αυτό πραγματοποιήθηκε μελέτη αναλυτικής λογιστικής της CM, ενώ ευρίσκεται εν εξελίξει αξιολόγηση εμπειρογνωμόνων για τις επιπτώσεις που έχει το Livret Bleu στις άλλες χρηματοοικονομικές δραστηριότητες της Τράπεζας.

Η Επιτροπή δεν έχει ούτε την πρόθεση ούτε τα μέσα να επιβάλει ποινές ή πρόστιμο στην Τράπεζα. Αντίθετα, πρέπει να αποκαταστήσει ισότιμους όρους ανταγωνισμού, ενδεχομένως απαιτώντας την επιστροφή των ενισχύσεων πέραν των όσων αιτιολογούνται από την αποστολή κοινής ωφελείας που έχει αναθέσει το γαλλικό Κράτος στην Τράπεζα και δεν μπορούν να θεωρηθούν ως συμβατές βάσει κάποιας από τις παρεκκλίσεις στην απαγόρευση ενισχύσεων του άρθρου 87 (πρώην άρθρο 92) της συνθήκης. Πρέπει να σημειωθεί σχετικά ότι η CM ευρίσκεταιπό συνθήκες άμεσου ανταγωνισμού με τα άλλα κοινοτικά τραπεζικά ιδρύματα προσφέρουσα τα ίδια χρηματοοικονομικά προϊόντα πλην του Livret Bleu.

Η Επιτροπή δεν είναι αρμόδια να προτείνει λύσεις για το μέλλον" πρέπει να αρκεστεί στην εξέταση του κατά πόσον οι λύσεις που ενδεχομένως θα προταθούν από το κράτος μέλος συμβιβάζονται με τη συνθήκη.